РЕПУБЛИКА СРБИЈА

НАРОДНА СКУПШТИНА

Одбор за заштиту животне средине

19 Број: 06-2/21-24

11. април 2024. године

Б е о г р а д

ЗАПИСНИК

ПРВЕ СЕДНИЦЕ OДБОРА ЗА ЗАШТИТУ ЖИВОТНЕ СРЕДИНЕ,

ОДРЖАНЕ 2. АПРИЛА 2024. ГОДИНЕ

 Седница је почела у 13, 00 часова.

 У складу са чланом 25. став 2. Пословника Народне скупштине, седницом је до избора председника Одбора, председавао народни посланик Маријан Ристичевић, као најстарији присутни члан Одбора.

 Поред председавајућег, седници су присуствовали чланови Одбора: Милимир Вујадиновић, Дејан Булатовић, Ненад Ристовић, Душан Марић, Марко Младеновић, Никола Пантелић, Санела Страиновић, Драгана Арсић, Иван Карић, Зоран Стојановић, Мила Поповић, Александар Јовановић, Борислав Новаковић, Татјана Марковић Топаловић и Добрица Веселиновић.

 Седници није присуствовала чланица Одобра Оливера Денић (тренутно нема заменика).

Седници су присуствовале и народне посланице: Лидија Шарац и Ивана Роквић, заменице чланова Одбора.

За ову седницу одређен је следећи

Д н е в н и р е д

 1. Избор председника Одбора;

 2. Избор заменика председника Одбора.

 Прва тачка дневног реда **- Избор председника Одбора**

 На предлог народног посланика Маријана Ристичевића, Одбор је већином гласова (10 за, 4 против, двоје није гласало) изабрао народног посланика Милимира Вујадиновића за председника Одбора.

 Друга тачка дневног реда **- Избор заменика председника Одбора**

 Изабрани председник Одбора, Милимир Вујадиновић, наставио је председавање седницом Одбора и за заменика председника Одбора предложио народног посланика Марка Младеновића.

Одбор је већином гласова (10 за, 4 против, двоје није гласало) изабрао народног посланика Марка Младеновића за заменика председника Одбора.

Седница је закључена у 13, 10 часова.

 СЕКРЕТАР ПРЕДСЕДНИК

 Хана Бутковић Милимир Вујадиновић